सामाजीक क्षेत्रमा काम गर्दै आईरहेको सहयोगी यूथ क्लवले देउसी भैलो खेलिरहेको छ । दौतरी एफ एम १०५.८ मेगाहर्जको सामाजीक क्षेत्रमा काम गर्ने समुह सहयोगी यूथले विगत देखिनै सामाजीक क्षेत्रमा विभिन्न काम गर्दै आईरहेको छ । आफ्नो खाजा खर्च कटाएर क्लबका सदस्यहरुले वालबालिकाको क्षेत्रमा हिंसा विरुद्ध विभिन्न कार्यक्रम आयोजना गर्दै आईरहेको र स्कुल अभियान संचालन गरिरहेकोमा देउसी भैलो मार्फत रकम संकलन गरी बालबालिकाकै क्षेत्रमा थप कार्यक्रमहरु संचालन गरिने सहयोगी यूथका संयोजक किरण बस्यालले बताउनुभयो ।
सहयोगिले स्कुल स्तरमा सामाजीक संजालको प्रयोग, संगतले पार्ने प्रभाव र हिंसाबाट कसरी बच्ने भन्ने सम्बन्धमा विभिन्न अभिमुखीकरण कार्यक्रमहरु संचालन गर्दै आईरहेको छ । सहयोगीले देउसी भैलो खेल्न चाहने क्लवका सदस्यहरुलाई अभिभावकहरुको स्किृति लिएर रातको ९ बजे सम्म मात्र कार्यक्रम गर्दै आईरहेको छ । देउसीभैलो खेल्ने पुरानो परम्पराको संरक्षणका लागि पनि कार्यक्रम गरीएको बस्यालले बताउनुभयो ।
देउसीभैलो खेल्ने नाममा विकृति विसंगति भित्रिदै गएको र रकम संकलन गरी बनभोज जाने, भ्रमण जाने क्रम बढेको भन्दै आफुहरु भने नितान्त सामाजीक काममा रकम खर्च गर्ने गरी देउसीभैलो खेलेको सह संयोजक सोभा सापकोटाले बताउनुभयो । विगतका दिनहरुमा खाजा खर्च कटाएर प्रत्येक सदस्यहरुले स्कुल स्तरमा विभिन्न कार्यक्रम गर्दै आईरहेकोमा देउसी भैलोबाट संकलन भएको रकमले अझ धेरै काम गर्ने सापकोटाको भनाईछ ।
सहयोगीले देउसीभैलोमा दानका लागि कसैलाई जवरजस्ती नगरेको र स्वस्फुर्त रुपमा दानदाताले दिएको दानलाई सहर्ष स्विकार गरेको क्लवका सदस्य मनोज रिमालले बताउनुभयो ।